stanford-oval/wikipedia huggingface dataset:
S/S Nord I

S/S Nord I oli Suomen Höyrylaiva Osakeyhtiön jonkin aikaa omistama yhdistetty rahti- ja matkustajahöyrylaiva.
Laiva rakennettiin 1902 Sir Raylton, Dixon & Co. Ltd:n telakalla Middlesbroughissa Englannissa ja sen oli tilannut helsinkiläinen Ångfartygs Ab Nord -varustamo. Laivan viimeistelytyöt tehtiin vuodenvaihteessa 1902–1903 Hietalahden telakalla Helsingissä ja se alkoi tammikuusta 1903 alkaen kuljettaa Amerikkaan matkaavia siirtolaisia ja voita Suomesta Englantiin. Reitti kulki Hangosta Kööpenhaminan kautta Newcastleen ja Grimsbyyn. Nord-varustamo alensi siirtolaisten Amerikan-matkan hintaa 100 markkaan ja pian Suomen Höyrylaiva Osakeyhtiö tarjosi vastaavaa matkaa 79 markalla. Kova hintakilpailu aiheuttikin tappioita molemmille varustamoille.
Suomen Höyrylaiva Osakeyhtiö osti 26. lokakuuta 1904 Nord-varustamon ja sen kolme laivaa lopettaakseen Englannin-liikenteessä syntyneen kovan kilpailun. Laivat otettiin kaupan jälkeen pois liikenteestä ja jätettiin Englantiin odottamaan sopivaa ostajaa. Nord I myytiin 22. huhtikuuta 1905 hampurilaiselle Max Jebsenille ja se sai nimen S/S Nord. Samana vuonna laiva myytiin edelleen Yhdysvaltoihin D. W. Deshlerille ja siitä tuli nyt S/S Ohio No. 4. Vuonna 1906 laivan omistajaksi tuli tokiolainen Nippon Yusen K.K. ja uudeksi nimeksi S/S Hirosaki Maru. Laiva siirrettiin 1923 tokiolaiselle Kinkai Yusen K.K.-varustamolle. Laiva ajoi karille 3. heinäkuuta 1936 Notorossa Sahalinin saaren luona kun se oli matkalla Hontosta Adomariin mukanaan matkustajia ja rahtia. Sahalinin saaren eteläosa kuului vielä tällöin Japanille.
S/S Nord I:n pituus oli 73,12 metriä, leveys 10,74 metriä ja syväys 5,64 metriä. Laivan vetoisuus oli 1 440 bruttorekisteritonnia (823 nettorekisteritonnia) ja nopeus 12,5 solmua. Laivan kolmisylinterisen trippelihöyrykoneen teho oli 1 700 hevosvoimaa. Hyttipaikkoja oli 24 I luokassa ja 28 II luokassa. Lisäksi oli 137 paikkaa siirtolaisia varten.
Aiheesta muualla

Nord-varustamon historiaa (porssitieto.fi)
Repsol

| Repsol S> A. |
| --- | --- |

Yritysmuoto:  Sociedad Anónima (vastaa osakeyhtiötä)
Osake:  BMAD: REP
ISIN:  ES0173516115
Perustettu:  1986
Toimitusjohtaja:  Antonio Brufaum
Kotipaikka:  Madrid, Espanja
Toimiala:  öljy
Henkilöstö:  30 000
Kotisivu:  www.repsol.com/es_en
Infobox OKVirheellinen NIMI-arvo: 
Repsolin pääkonttori Campus Repsol Madridissa.
Repsol S.A. on espanjalainen öljy-yhtiö. Yhtiö harjoittaa öljyn ja kaasun etsintää, jalostusta ja myyntiä. Lisäksi se omistaa myös voimalaitoksia.
Historiaa

Yhtiö perustettiin vuonna 1986, kun sosialistipääministeri Felipe González nousi valtaan Espanjassa. Repsol toimi aluksi valtiollisena öljy-yhtiönä. Kolme vuotta myöhemmin Repsolia yksityistettiin, mutta valtio toimi yhä voimakkaasti yhtiön johdossa. José María Aznarin noustua pääministeriksi Repsol yksityistettiin lopullisesti vuonna 1997.
Vuonna 1999 Repsol osti argentiinalaisen energiayhtiön YPF:n, minkä johdosta yhtiön nimi oli muutaman vuoden ajan Repsol YPF. Yhtiön toiminta on levittynyt voimakkaasti ympäri maailman, ja se vaikuttaa etenkin Espanjassa ja espanjankielisissä maissa Latinalaisessa Amerikassa.
Vuonna 2012 Argentiina kansallisti YPF:n, minkä johdosta YPF poistui yhtiön nimestä. Vuonna 2014 Repsol hyväksyi Argentiinan tarjoaman 5 miljardin dollarin korvauksen YPF:stä.
Öljynetsintä

Repsol on yksi maailman suurimmista öljynetsijöistä. Vuosina 2008–2014 yhtiö teki 40 uutta löydöstä.
Öljynetsintä > Kanariansaarten öljynetsintä

Repsol sai vuonna 2014 luvan aloittaa koeporaukset Kanariansaarten lähivesillä. Poraukset on tarkoitus aloittaa 20 kilometriä Lanzaroten ja Fuerteventuran saarten länsipuolella. Tämä on aiheuttanut pelkoa paikallisissa asukkaissa, jotka pelkäävät saarten saastumista ja turistien kaikkoamista. Toisaalta yhtiö on luvannut Kanariansaarille tuhansia uusia työpaikkoja.
Urheilu

Repsol on saanut näkyvyyttä muun muassa sponsoroimalla moottoriurheilua. Näkyvimmin Repsol on tukenut Road Racingin MM -sarjaa ja espanjalaista rallikuljettajaa Carlos Sainzia.
Aiheesta muualla

Kuvia tai muita tiedostoja aiheesta Repsol Wikimedia Commonsissa
Yhtiön sivusto (Arkistoitu – Internet Archive)
Sanjay Gandhi

| Sanjay Gandhi |
| --- | --- |
 Sanjay Gandhi intialaisessa postimerkissä vuonna 1981.
Henkilötiedot
Syntynyt: 14. joulukuuta 1946 New Delhi
Kuollut: 23. kesäkuuta 1980 (33 vuotta) New Delhi
Poliitikko
Puolue:  Intian kongressipuolue
Puoliso:  Maneka Gandhi
Lapset:  Varun Gandhi
Sanjay Gandhi (14. joulukuuta 1946 – 23. kesäkuuta 1980) oli intialainen poliitikko.  Sanjay Gandhi syntyi vuonna 1946, hänen äitinsä oli Intian kansalliskongressin johtaja Indira Gandhi ja hänen isänsä oli myös poliitikko Feroze Gandhi. Sanjaysta odotettiin kansalliskongressin seuraavaa johtajaa äitinsä jälkeen, mutta hän kuoli lento-onnettomuudessa vuonna 1980.
San José Mogote

San Jose Mogotessa sijaitseva pyramidi.
San José Mogote oli 1500–500 eaa. eteläisessä Meksikossa sijainnut varhainen intiaanien rakentama asutuskeskus, joka liittyy todennäköisesti sapoteekkien kulttuurin nousuun. Tämä temppeleitä sisältänyt kylä sijaitsi viljavassa Oaxacan laaksossa.
Kylässä oli asutusta jo 1400 eaa. Varhaiset asukkaat osasivat tehdä ruukkuja ja savinukkeja, joita käytettiin rituaaleissa ja hautajaisissa. He viljelivät maissia ja avokadoja, ja keräsivät lisäksi ravinnokseen villejä kasveja ja metsästivät.
Vuosina 700-500 eaa. laaksossa oli 65 kylää, joista muissa oli alle 50 asukasta mutta San José Mogotessa yli 500 asukasta.
Noin vuonna 500 eaa. Monte Albánin kaupunki alkoi kasvaa ja San José Mogote jäi vähemmän merkittäväksi asuinpaikaksi.
Arkeologien mukaan paikka kasvoi 1000 asukkaan suureksi kyläksi, jonka asukkaat elivät muun muassa peltojen kasteluun perustuvalla maissin viljelyllä. San José Mogoten tyyppisiä keskuksia oli näihin aikoihin monin paikoin Mesoamerikassa. Silloin oli käynnissä niin sanottu muotoutumisvaihe, jossa kylät kasvoivat lopulta suuriksi kaupungeiksi satojen vuosien kuluessa. Uskotaan, että San José Mogote oli varhainen päällikkökunta.
San José Mogoten kehityksestä

Noin 1300 eaa. kylään rakennettiin suojaava paaluaitaus. Noin 1150–850 eaa. alettiin peltoja kastella kahdella menetelmällä. 850 eaa. alettiin eräänä alueen varhaisimmista paikoista käyttää auringossa kuivattua adobetiiltä. Noin 600 eaa. otettiin käyttöön Mesoamerikan vanhimpana pidetty kirjoitus. Kylä kasvoi huomattavasti välillä 1500-500 eaa. Noin 1500 eaa. paikalla oli muutaman talon ryhmä. Vuoden 1150 eaa. jälkeen paikasta näyttää tulleen merkittävä muita kyliä hallinnut keskus, johon liittyi julkisia rakennuksia. Tällöin San José Mogote oli alkanut kasvaa ympäröiviä kyliä nopeammin. Silloin San José Mogoten ala oli 2 ha ja koko Oaxacan laaksossa 25 kylää.
900–600 eaa. koko Oaxacan laaksossa oli 2000 asukasta 40 kylässä, ja San Jose Mogoten ala oli 20 ha. Kylässä oli "miesten talo", joka oli sijoitettu suunnilleen pohjois-eteläsuuntaisesti. Kylään oli tuotu olmeekkialueelta magnetiittipeilejä yli 400 km:n päästä. Nyt löytyy myös merkkejä obsidiaanista, simpukankuorista jne. tehtyjen seremoniaesineiden määrien lisääntymisestä. Kylä vei itse läheisiltä vuorilta louhittua rautamalmia. 700–500 eaa. koko Oaxacan laaksossa oli 3500 asukasta, ja San José Mogotessa 1000 asukasta, ja kylän ala 60 ha. Kummuille rakennettiin adobetiilistä ja kivistä julkisia rakennuksia. 500 eaa. nouseva uusi keskus Monte Albán lienee vallannut kylän.
Aiheesta muualla

San José el Mogote Archaeological Ruins & Community Museum (Arkistoitu – Internet Archive) (englanniksi)
San José -luokka

| San José -luokka |
| --- | --- |


Tekniset tiedot
Uppouma:  1 037 - 1 051 t (arqueo)
Pituus:  35,97 m (köli)
Leveys:  12,7 m
Syväys:  6,02 m
Miehistöä:  550
Aseistus
Meritorjunta:  alempi tykkikansi: 26 x 18 naulan tykkiä ylempi tykkikansi: 26 x 10 naulan tykkiä puoli- ja etukansi: 12 x 6 naulan tykkiä
San José -luokka oli Espanjan laivaston kahden kaksikantisen 64-tykkisen linjalaivan muodostama alusluokka.
Suunnittelu

Vuonna 1696 baski laivanrakentaja Pedro de Aróstegui allekirjoitti sopimuksen kruunun edustajan kanssa kahden 64-tykkisen kaljuunan (linjalaivan) valmistamisesta Armada de la Guardia de la Carrera de las Indiasille. Kummankin aluksen tuli olla uppoumaltaan 1 200 tonnia. Suunnitelmat toimitti Francisco Antonio Garrote. Alukset valmistettiin rinnakkain Mapilin telakalla Usúrbilissa baskimaan rannikolla Guipúzcoassa puolivälissä San Sebastiánia ja Oriota.
Pedro de Aróstegui kuoli vuonna 1697, jolloin sopimus siirtyi hänen pojalleen Franciscolle. Alusten valmistukseen tarvittu puutavara tuli Pyreneiltä ja mastot Skandinaviasta ja piki Venäjältä. Alusten takilat tulivat Riiasta ja Königsbergistä ja purjeet Hollannista. Aluksille tehtiin 70 tykkiporttia, vaikka niihin sijoitettiin vain 64 tykkiä.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| San José | Mapilin telakka, Usúrbil | 1697 | 1698 | 1700 | tuhoutunut 8. kesäkuuta 1708 |
| San Joaquín | Usúrbil |  | 1699 | helmikuu 1700 | vallattu 7. elokuuta 1711 |
Rock’n Roll (albumi)

| Rock'n Roll Tehosekoitin |
| --- | --- | --- |

Studioalbumin tiedot
 Äänitetty : 1993
 Julkaistu: 1994
 Tuottaja(t): Matti Mikkola
 Tyylilaji: rock, punk rock
 Kesto: 52.11
 Levy-yhtiö: Levy-yhtiö
Tehosekoittimen muut julkaisut
|   | Rock'n Roll 1994 | Köyhät syntiset 1997 |
Rock'n Roll on Tehosekoittimen ensimmäinen pitkäsoitto, joka julkaistiin 1994.
Kappaleet

Tuu ja rakasta mua – 2.19
Ulkona – 4.46
En koskaan palaa – 3.13
Paha tyttö – 4.06
Mun syytä – 4.11
Luulet sä että mä välitän? – 1.39
Aika näyttää – 6.14
Sanot ettet rakasta mua – 3.09
Syön sipsejä – 2.32
Luuseri – 2.06
Tänä yönä sä kuulut mulle – 4.08
Ihmisen luonto – 4.47
Tatuoituna – 2.30
Hyvästi – 6.31
Kokoonpano

Otto Grundström – laulu
Ari Tiainen – soolo,- rytmikitara, taustalaulu
Hannu Kilkki – basso, taustalaulu
Matti Mikkola – rummut, taustalaulu
Sarvikiurut

| Sarvikiurut |
| --- | --- |
 Tunturikiuru (Eremophila alpestris)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Sarvikiurut Eremophila  Boie, 1828
Katso myös
   Sarvikiurut Wikispeciesissä   Sarvikiurut Commonsissa 
Infobox OKNimi-testi OK: 
Sarvikiurut (Eremophila) on kiurujen heimoon kuuluva lintusuku.
Sarvikiurujen (Eremophila) sukuun kuuluvia lajeja

Sarvikiuru (Eremophila bilopha)
Tunturikiuru (Eremophila alpestris)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Eremophila (englanniksi)
S/S Nord II

S/S Nord II oli Suomen Höyrylaiva Osakeyhtiön jonkin aikaa omistama yhdistetty rahti- ja matkustajahöyrylaiva.
Laiva rakennettiin 1902–1903 Sir Raylton, Dixon & Co. Ltd:n telakalla Middlesbroughissa Englannissa ja sen oli tilannut helsinkiläinen Ångfartygs Ab Nord -varustamo. Laivan viimeistelytyöt tehtiin Hietalahden telakalla Helsingissä ja se alkoi vuodesta 1903 alkaen kuljettaa Amerikkaan matkaavia siirtolaisia ja voita Suomesta Englantiin. Reitti kulki Hangosta Kööpenhaminan kautta Newcastleen ja Grimsbyyn. Nord-varustamo alensi siirtolaisten Amerikan-matkan hintaa 100 markkaan ja pian Suomen Höyrylaiva Osakeyhtiö tarjosi vastaavaa matkaa 79 markalla. Kova hintakilpailu aiheuttikin tappioita molemmille varustamoille.
Suomen Höyrylaiva Osakeyhtiö osti 26. lokakuuta 1904 Nord-varustamon ja sen kolme laivaa lopettaakseen Englannin-liikenteessä syntyneen kovan kilpailun. Laivat otettiin kaupan jälkeen pois liikenteestä ja jätettiin Englantiin odottamaan sopivaa ostajaa. Nord II myytiin maaliskuussa 1905 Grimsbyssä toimivalle Great Central Railway-yhtiölle ja se sai uudeksi nimekseen S/S Wrexham.
Laiva haaksirikkoutui 19. kesäkuuta 1918 Valkealla merellä Yugina-joen suun edustalla lähellä Chavangaa. Se oli tällöin tulossa lastattuna Murmanskissa.
S/S Nord II:n pituus oli 73,11 metriä, leveys 10,72 metriä ja syväys 5,64 metriä. Laivan vetoisuus oli 1 432 bruttorekisteritonnia (818 nettorekisteritonnia) ja nopeus 12,5 solmua. Laivan kolmisylinterisen trippelihöyrykoneen teho oli 1 700 hevosvoimaa. Hyttipaikkoja oli 24 I luokassa ja 28 II luokassa. Lisäksi oli 137 paikkaa siirtolaisia varten.
Aiheesta muualla

Nord-varustamon historiaa (porssitieto.fi)
Rover 800-sarja

| Rover 800 |
| --- | --- |
 1986-1982 Rover 800
Valmistustiedot
Valmistusmaa:   Yhdistynyt kuningaskunta
Valmistaja:  Rover
Konserni:  Rover Group
Valmistusvuodet:  1986-1999
Korimalli:  4-ovinen sedan 5-ovinen fastback 2-ovinen coupé
Edeltäjä:  Rover SD1
Seuraaja:  Rover 75
Teknisesti samankaltaisia:  Honda Legend
Vetotapa:  etuveto
Rover 800 on suuri, ylellinen auto, jonka Austin Rover Group esitteli 1986. Sitä myytiin myös Sterling-nimellä Yhdysvalloissa. Aluksi sitä oli saatavana ainoastaan sedanina; Fastbackiksi kutsuttu liftback-versio tuli markkinoille vuonna 1988.
Rover 800 suunniteltiin korvaajaksi Rover SD1-mallille. Auton suunnittelu alkoi 1981 yhteistyössä Hondan kanssa. 800-sarjasta käytettiin koodinimeä XX; Hondan vastaava malli oli Honda Legend, koodinimeltään HX.  Kehitys tapahtui sekä Roverin Canleyn että Hondan Tochigin kehityskeskuksissa. Euroopan markkinoille Legendit valmisti Austin-Rover samalla linjalla 800-sarjan kanssa entisellä Morriksen tehtaalla Cowleyssa, Oxfordshiressa.  Yhdysvaltain markkinoille tarkoitetut Acura Legendit valmistettiin Japanissa.
Vuoden 1992 alussa 800 uudistui koodinimen R17 alla. Malli sai perinteisen Rover-maskin ja kurvikkaammat muodot. Uudelleenmuotoilua rajoitti se, että autossa jouduttiin säästösyistä käyttämään mm. aiempaa ovirakennetta.
Myöhemmin samana vuonna esiteltiin myös kaksiovinen coupé-malli. Se oli alun perin kehitetty Amerikan markkinoille mutta sitä ei koskaan myyty siellä, koska Rover vetäytyi USA:n markkinoilta vuotta ennen coupén julkaisua. Autoa kuitenkin myytiin muille vientimarkkinoille. Coupé-malli viimeisteltiin 80-prosenttisesti käsin.
Auto sai vielä vuonna 1996 kevyen faceliftin, ja vuonna 1999 sen korvasi hieman pienempi Rover 75.
Rover 800 coupé
1996-1999 Rover 800
Roma Volley

Roma Volley oli italialainen lentopalloseura, joka lopetti toimintansa vuonna 2002 talousvaikeuksien johdosta. Vuonna 2000 joukkue voitti sekä Italian liigamestaruuden että CEV Cupin.
Vuonna 2006 roomalaista edustuslentopallotoimintaa perustettiin jatkamaan M. Roma Volley -niminen joukkue.
Vuonna 2015 Roma Volley perustettiin uudelleen. Se aloitti miesten B2 sarjassa uuden sponsorin turvin.
Aiheesta muualla

http://www.romavolley.com/1/ (Arkistoitu – Internet Archive)
Rover CityRover

CityRover (v.2004)
CityRover on Roverin valmistama pieni hatchback-tyyppinen henkilöauto. Sen valmistus aloitettiin vuonna 2003. CityRover on periaatteessa uudelleennimetty intialainen Tata Indica.
CityRoverin käyttökustannukset ovat edullisia, mutta ostohinta liian kallis parempiin kilpailijoihin, kuten Fiat Pandaan verrattuna. Rover ei toimittanut BBC:n Top Gear -ohjelmalle CityRoveria koeajettavaksi, joten juontaja James May meni valeasussa liikkeeseen ja haki CityRoverin koeajettavaksi ja totesi koeajon jälkeen sen olevan huonoin auto, millä on koskaan ajanut.
Jo vuonna 2004, ainoastaan vuosi CityRoverin myyntiin tulemisen jälkeen Rover ilmoitti, että kahden vuoden sisällä sen korvaa kokonaan uusi malli.
S/S Nord III

S/S Nord III oli Suomen Höyrylaiva Osakeyhtiön jonkin aikaa omistama yhdistetty rahti- ja matkustajahöyrylaiva.
Laiva rakennettiin 1903 Sir Raylton, Dixon & Co. Ltd:n telakalla Middlesbroughissa Englannissa ja sen oli tilannut helsinkiläinen Ångfartygs Ab Nord -varustamo. Se alkoi kesäkuusta 1903 alkaen kuljettaa Amerikkaan matkaavia siirtolaisia ja voita Suomesta Englantiin. 
Reitti kulki Hangosta Kööpenhaminan kautta Newcastleen ja Grimsbyyn. Nord-varustamo alensi siirtolaisten Amerikan-matkan hintaa 100 markkaan ja pian Suomen Höyrylaiva Osakeyhtiö tarjosi vastaavaa matkaa 79 markalla. Kova hintakilpailu aiheuttikin tappioita molemmille varustamoille.
Suomen Höyrylaiva Osakeyhtiö osti 26. lokakuuta 1904 Nord-varustamon ja sen kolme laivaa lopettaakseen Englannin-liikenteessä syntyneen kovan kilpailun. Laivat otettiin kaupan jälkeen pois liikenteestä ja jätettiin Englantiin odottamaan sopivaa ostajaa. Nord III myytiin kesäkuussa 1905 amerikkalaiselle D. W. Deshlerille ja se sai uudeksi nimekseen S/S Ohio No. 2. Vuonna 1906 se myytiin edelleen tokiolaiselle Nippon Yusen K.K. -varustamolle ja nimeksi vaihtui S/S Kamikawa Maru.
Laiva haaksirikkoutui 23. helmikuuta 1919 Hokkaidon luona lähellä Oniwakin majakkaa ollessaan matkalla Karamutosta Otaruun.
S/S Nord III:n pituus oli 73,08 metriä, leveys 10,66 metriä ja syväys 5,64 metriä. Laivan vetoisuus oli 1 449 bruttorekisteritonnia (828 nettorekisteritonnia) ja nopeus 12,5 solmua. Laivan kolmisylinterisen trippelihöyrykoneen teho oli 1 700 hevosvoimaa. Hyttipaikkoja oli 24 I luokassa ja 28 II luokassa. Lisäksi oli 137 paikkaa siirtolaisia varten.
Aiheesta muualla

Suomen Höyrylaiva Osakeyhtiön siirtolaislaivat – kuva S/S Nord III:sta[vanhentunut linkki]
Nord-varustamon historiaa (porssitieto.fi)
Roma Downey

Roma Downey vuonna 2015.
Roma Downey (s. 6. toukokuuta 1960 Derry, Pohjois-Irlanti) on Yhdysvalloissa asuva pohjoisirlantilainen näyttelijä ja tuottaja.
Downey on noussut kansainväliseen kuuluisuuteen televisiosarjasta Enkelin kosketus (1994–2003), jossa hän esitti Monica-nimistä enkeliä. Downey oli tästä roolityöstä kahdesti ehdolla Emmy-palkinnon saajaksi. Downey on näytellyt myös Jacqueline Kennedy Onassisia Emmy-palkitussa minisarjassa Koko maailman Jackie (A Woman Named Jackie, 1991).
Downey on naimisissa Selviytyjät- ja The Voice -tositelevisio-ohjelmista tunnetun tuottajan Mark Burnettin kanssa. He ovat yhdessä tuottaneet useita uskonnollisaiheisia televisiosarjoja ja elokuvia. Heidän minisarjansa The Bible (2013) pääsi Emmy-palkintoehdokkaaksi.
Downey on saanut oman tähden Hollywood Walk of Famelle. Hänelle on myönnetty myös kunnia-arvonimi OBE (Brittiläisen imperiumin ritarikunnan upseeri).
Aiheesta muualla

Roma Downey Internet Movie Databasessa. (englanniksi)
Sarvikiisla

| Sarvikiisla |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Cerorhinca
Laji::  monocerata
Kaksiosainen nimi
 Cerorhinca monocerata  (Pallas, 1811) 
Katso myös
   Sarvikiisla Wikispeciesissä   Sarvikiisla Commonsissa 
Infobox OKNimi-testi OKIUCN-testi OK: 
Sarvikiisla (Cerorhinca monocerata) on ruokkeihin kuuluva lintulaji. Lajia tavataan pohjoisen Tyynenmeren rannikoilta ja ulapoilta.
Koko ja ulkonäkö

Sarvikiisla kasvaa 32–39 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan laji on tukeva. Sarvikiislan  pää, selkä ja siivet ovat harmahtavan mustat. Sen rinta on harmaa ja vatsa valkoinen. Lisääntymisaikana silmäkulmissa ja nokan tyvessä on pitkä valkoinen höyhentupsu. Linnun tukevan kellanoranssin nokan tyvessä on vaalea uloke, joka on suurimmillaan lisääntymisaikana.
Levinneisyys ja elintavat

Sarvikiisla pesii Alaskasta Kaliforniaan ja Kuriileilta Japaniin ja Etelä-Koreaan ulottuvalla alueella. Talvehtimisalueita ovat Kalifornia, Etelä-Korea, Japani ja Kiinan rannikko. Laji elää niin rannikon saaristossa kuin kauempana ulapallakin. Sarvikiisla on taitava sukeltaja ja syö erityisesti kaloja, mutta myös pieniä mustekaloja ja äyriäisiä. Sarvikiislan lisääntymiskausi on maaliskuusta kesäkuulle. Se pesii saarissa jopa sadantuhannen linnun kolonioina. Laji kaivaa käytävän, jonne naaras munii yhden valkoisen munan.
Rare Replay

| Rare Replay |
| --- | --- |

Kehittäjä:  Rare Ltd.
Julkaisija:  Microsoft Studios
Jakelija:  Microsoft Store
Pelisarja:  Jetman
Julkaistu:  4. elokuuta 2015
Lajityyppi:  Pelikokoelma
Pelimuoto:  yksinpeli moninpeli
Ikäluokitus:  ESRB: M  Virheellinen ESRB-arvo PEGI: 18 CERO: Z
Alusta:  Xbox One
Hinnoittelutapa:  Kertamaksu
Jakelumuoto:  Blu-ray Xbox Games Store
Lisää peliartikkeleitaVideopelien teemasivulla
Infobox OK    : 
Rare Replay on vuonna 2015 julkaistu videopelikokoelma Microsoftin Xbox One -konsolille. Kokoelma oikeastaan on eräänlainen videopeliyritys Raren 30-vuotissaavutus.
Kokoelmassa on osa Raren ja sen edeltäjän Ultimate Play the Game:n kehittämistä peleistä aina ZX Spectrumista Xbox 360:neen.
Kokoelmaan sisältyvät pelit

| Pelin nimi | Julkaisuvuosi |
| --- | --- |
Jetpac: 1983
Atic Atac: 1983
Lunar Jetman: 1983
Sabre Wulf: 1984
Underwurdle: 1984
Knight Lore: 1984
Gunfright: 1985
Slalom: 1986
R. C. Pro-Am: 1987
Cobra Triangle: 1989
Snake Rattle ’n’ Roll: 1990
Digger T. Rock: The Legend of the Lost City: 1990
Solar Jetman: Hunt for the Golden Warpship: 1990
Battletoads: 1991
R. C. Pro-Am II: 1992
Battletoads (kolikkopeli): 1994
Killer Instict Gold: 1996
Blast Corps: 1997
Banjo-Kazooie: 1998
Jet Force Gemini: 1999
Perfect Dark: 2000
Banjo-Tooie: 2000
Conker's Bad Fur Day: 2001
Grabbed by the Ghoulies: 2003
Perfect Dark Zero: 2005
Kameo: Elements of Power: 2005
Viva Piñata: 2006
Jetpac Refuelled: 2006
Banjo-Kazooie: Nuts & Bolts: 2008

1 2 3 4 5 6 7 8 9  Erikseen ladattava Xbox Onen kauppapalvelusta.
Aiheesta muualla

Rare Replay MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rare Replay
Käännös suomeksi
Ricardo Lagos

| Ricardo Lagos |
| --- | --- |
 Ricardo Lagos tammikuussa 2019.
Chilen 33. presidentti
 11. maaliskuuta 2000 – 11. maaliskuuta 2006  
Edeltäjä:  Eduardo Frei Ruiz-Tagle
Seuraaja:  Michelle Bachelet
Julkisten töiden ministeri
 1994-1998  
Opetusministeri
 1990-1992  
Henkilötiedot
Koko nimi:  Ricardo Froilán Lagos Escobar
Syntynyt: 2. maaliskuuta 1938 (ikä 86) Santiago
Ammatti:  lakimies ekonomi
Puoliso:  Carmen Weber Luisa Durán
Lapset:  3
Tiedot
Puolue:  Concertación de Partidos por la Democracia
Tutkinnot:  Chilen yliopisto Duke University, Yhdysvallat
 Nimikirjoitus
Ricardo Froilán Lagos Escobar (s. 2. maaliskuuta 1938 Santiago) on chileläinen lakimies, taloustieteilijä ja sosialistipoliitikko, joka oli Chilen presidentti vuosina 2000–2006.
Lagos voitti vuonna 1999 konservatiivipuolue Unión Demócrata Independienten ehdokkaan Joaquín Lavínin toisella kierroksella suurella erolla ja seurasi Eduardo Freitä presidenttinä. Lagos oli kolmas keskustavasemmistolaisen Concertación de Partidos por la Democracian presidentti sitten vuoden 1990. Hänen seuraajakseen tuli maaliskuussa 2006 Michelle Bachelet samasta koalitiosta.